Сярод гэтых выпускнікоў былі і мае сябры. Я радавалася за іх, хвалявалася і сумавала, таму што некаторых з іх больш не змагу ўбачыць, бо яны паедуць у свае краіны. Мы паабяцалі, што званне выпускніка БДУ будзем насіць з гонарам. Калі праводзіла іх у аэрапорт, мяне не пакідалі змешаныя пачуцці смутку і радасці. Але адно я ведала дакладна, успаміны і сяброў, якіх мне падарыла Беларусь, застануцца навечна ў маім сэрцы.